આજકાલ બધાંને પિત્ઝા, પાસ્તા, કેક, આઇસ્ક્રીમ જેવી વધુ ફેટ ધરાવતી વસ્તુઓ બહુ જ ભાવતી હોય છે અને એવામાં વજન ઉતારવા માટે એના પર કન્ટ્રોલ કર્યો હોય અને જ્યાં વજન ઉતરે ત્યાં એવું વિચારો કે હવે થોડુક તો ખાઈ શકાય ને, એવું માનવું ખોટું છે. કારણ કે આવો અભિગમ રાખશો તો ક્યારેય તમારા વજનને જાળવી નહીં શકો. તમે જે કેલેરી કન્ઝ્યુમ કરો છો એ બર્ન નહીં થાય તો વજન વધશે જ અને વજન ઉતારવાની કે તેને જાળવી રાખવાનું કામ રાતોરાત થઈ જશે એવા ભ્રમમાં રહેશો નહીં, કારણ કે આ એક ઓન ગોઇંગ પ્રોસેસ છે. તમારે વેઇટ કંટ્રોલમાં રાખવા માટે આ બધી વાતોનું ખાસ ધ્યાન રાખવું પડશે.